मुंबई। पॉपुलर ‘Bigg Boss 7’ कंटेस्टेंट अरमान कोहली एक अनाम मर्डर थ्रिलर में नजर आएंगे। ये फिल्म पोलिश, इंग्लिश और हिंदी यानी तीन लैंग्वेज में बनने वाली है। इस फिल्म के लिए अरमान बाकायदा पोलिश सीख रहे हैं और जल्दी ही पोलिश के शहर बिल्स्को बायला (Bielsko-Biala) में शूटिंग करेंगे। ये इसमें कॉप की भूमिका निभाएंगे। गौरतलब है कि ‘Bigg Boss’ हाउस के अंदर शॉट टेम्पर की वजह से कॉन्ट्रोवर्सी में रहने वाले अरमान पिछली बार सलमान की मूवी 'प्रेम रतन धन पायो' में नेगेटिव रोल में नजर आए थे। अरमान ने एक लीडिंग टैबलॉयड को बताया कि 'मैं इस फिल्म को लेकर बहुत एक्साइटेड हूं, क्योंकि ये तीन लैंग्वेज में बन रही है। इसी बहाने मुझे यहां का लोकल कल्चर और लोकल स्लैंग भी सीखने का मौका मिलेगा।'
hin_Deva